เทศบัญญัติเทศบาลตำบลแก่งเสี้ยนเทศบัญญัติเทศบาลตำบลแก่งเสี้ยนเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เทศบาลตำบลแก่งเสี้ยนอำเภอเมืองกาญจนบุรี จังหวัดกาญจนบุรีพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งได้แก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐เทศบาลตำบลแก่งเสี้ยนโดยความเห็นชอบของสภาเทศบาลตำบลแก่งเสี้ยนและผู้ว่าราชการจังหวัดกาญจนบุรี จึงตราเทศบัญญัติขึ้นไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลแก่งเสี้ยนเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เทศบาลตำบลแก่งเสี้ยนอำเภอเมืองกาญจนบุรี จังหวัดกาญจนบุรี พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศใช้บังคับผังเมืองรวมในท้องที่ตามข้อ๓ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดเส้นขนานระยะ ๑๐๐ เมตรกับแนวเขตผังเมืองรวมเมืองกาญจนบุรี ด้านเหนือ ซึ่งเป็นเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๒๓ และเส้นขนานระยะ ๑๐๐ เมตรกับแนวเขตผังเมืองรวมเมืองกาญจนบุรีด้านเหนือซึ่งเป็นเส้นตั้งฉากกับทางหลวงแผ่นดินหมายเลข ๓๑๙๙ ที่จุดซึ่งอยู่ห่างจากทางหลวงแผ่นดินหมายเลข๓๑๙๙ บรรจบกับทางหลวงแผ่นดินหมายเลข ๓๒๓ ฟากเหนือ ไปทางทิศตะวันออกเฉียงเหนือเป็นระยะ ๕๐๐ เมตร ด้านตะวันออก จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๑๙๙ และแนวเขตเทศบาลตำบลแก่งเสี้ยน ด้านใต้จดแนวเขตเทศบาลตำบลแก่งเสี้ยน ด้านตะวันตก จดถนนแม่น้ำแคว ฟากตะวันออกถนนสาธารณะไม่ปรากฏชื่อ ฟากตะวันออก และเส้นขนานระยะ ๑๕ เมตร กับแม่น้ำแควใหญ่ฝั่งตะวันออก ยกเว้น บริเวณที่ ๒ (๒) สำนักงานขนส่งจังหวัดสถานีวิทยุกระจายเสียงแห่งประเทศไทย จังหวัดกาญจนบุรี และสำนักงานเทศบาลตำบลแก่งเสี้ยนบริเวณที่ ๒ หมายความว่า(๑) พื้นที่ในบริเวณด้านเหนือจดแนวเขตผังเมืองรวมเมืองกาญจนบุรีด้านเหนือ ซึ่งเป็นเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๒๓ และแนวเขตผังเมืองรวมเมืองกาญจนบุรีด้านเหนือ ซึ่งเป็นเส้นตรงที่ลากต่อจากเส้นตั้งฉากกับทางหลวงแผ่นดินหมายเลข ๓๑๙๙ที่จุดซึ่งอยู่ห่างจากทางหลวงแผ่นดินหมายเลข ๓๑๙๙ บรรจบกับทางหลวงแผ่นดินหมายเลข๓๒๓ ไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๓๑๙๙ เป็นระยะ ๕๐๐เมตร ด้านตะวันออก จดแนวเขตเทศบาลตำบลแก่งเสี้ยน และเส้นขนานระยะ ๑๐๐ เมตรกับแนวเขตผังเมืองรวมเมืองกาญจนบุรี ด้านเหนือซึ่งเป็นเส้นตั้งฉากกับทางหลวงแผ่นดินหมายเลข ๓๑๙๙ที่จุดซึ่งอยู่ห่างจากทางหลวงแผ่นดินหมายเลข ๓๑๙๙ บรรจบกับทางหลวงแผ่นดินหมายเลข๓๒๓ ฟากเหนือ ไปทางทิศตะวันออกเฉียงเหนือ เป็นระยะ ๕๐๐ เมตร ไปทางทิศตะวันตกเฉียงใต้จนบรรจบกับเส้นขนานระยะ ๑๕ เมตร กับแม่น้ำแควใหญ่ ฝั่งตะวันออกทางหลวงแผ่นดินหมายเลข ๓๒๓ ฟากใต้ ถนนสาธารณะไม่ปรากฏชื่อ ฟากตะวันออกถนนแม่น้ำแคว ฟากตะวันตก ด้านใต้ จดแนวเขตเทศบาลตำบลแก่งเสี้ยน ด้านตะวันตกจดแนวเขตผังเมืองรวมเมืองกาญจนบุรี ด้านตะวันตก ซึ่งเป็นเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๓๐๕ เส้นตั้งฉากกับทางหลวงแผ่นดินหมายเลข ๓๒๓ซึ่งอยู่ห่างจากทางหลวงแผ่นดินหมายเลข ๓๓๐๕ บรรจบกับทางหลวงแผ่นดินหมายเลข ๓๒๓ไปทางทิศตะวันตก ตามแนวทางหลวงแผ่นดินหมายเลข ๓๒๓ เป็นระยะ ๕๐๐ เมตรยกเว้นโรงเรียนวัดท่าน้ำตื้น และวัดท่าน้ำตื้น(๒) พื้นที่ในบริเวณด้านเหนือ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๒๓ (ตอนเลี่ยงเมือง)และแนวเขตเทศบาลตำบลแก่งเสี้ยน ด้านตะวันออก จดแนวเขตเทศบาลตำบลแก่งเสี้ยน ด้านใต้จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๒๓ (ตอนเลี่ยงเมือง)ด้านตะวันตก จดทางหลวงแผ่นดินหมายเลข ๓๒๓ ฟากตะวันออก และทางหลวงแผ่นดินหมายเลข๓๑๙๙ ฟากตะวันออกทั้งนี้ ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานจำพวกที่ ๒ และโรงงานจำพวกที่ ๓ ตามกฎหมายว่าด้วยโรงงานเว้นแต่โรงงานบำบัดคุณภาพของเสียรวมของชุมชน(๒) สถานที่บรรจุก๊าซ และสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงกำจัดมูลฝอยข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานจำพวกที่ ๒ และโรงงานจำพวกที่ ๓ ตามกฎหมายว่าด้วยโรงงานเว้นแต่โรงงานบำบัดคุณภาพของเสียรวมของชุมชนหรือโรงงานที่ประกอบกิจการเกี่ยวกับอุตสาหกรรมการแปรรูปผลิตผลทางการเกษตรขั้นต้น(๒) อาคารอยู่อาศัยประเภทอาคารขนาดใหญ่(๓) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๔) อาคารอยู่อาศัยหรืออาคารพาณิชย์ประเภทห้องแถว ตึกแถว หรือบ้านแถว(๕) อาคารอยู่อาศัยประเภทอาคารชุด หรือหอพักข้อ ๖ภายในบริเวณพื้นที่ที่กำหนดไว้ตามข้อ ๔ และข้อ ๕ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗อาคารที่มีอยู่แล้วในพื้นที่ที่กำหนดตามข้อ ๔ และข้อ ๕ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๘อาคารที่ได้รับใบอนุญาต หรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ให้นายกเทศมนตรีตำบลแก่งเสี้ยนรักษาการตามเทศบัญญัตินี้ประกาศณ วันที่ ๒๕ มกราคม พ.ศ. ๒๕๕๖ไพศาล เปรุนาวินนายกเทศมนตรีตำบลแก่งเสี้ยน[เอกสารแนบท้าย]๑. แผนที่ท้ายเทศบัญญัติเทศบาลตำบลแก่งเสี้ยน เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลแก่งเสี้ยนอำเภอเมืองกาญจนบุรี จังหวัดกาญจนบุรี พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒ พฤษภาคม ๒๕๕๖โชติกานต์/ผู้ตรวจ๙ พฤษภาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๕๓ ง/หน้า ๖๕/๒๙ เมษายน ๒๕๕๖